**BOSNA I HERCEGOVINA**

**Federacija Bosne i Hercegovine**

Srednjobosanski kanton- Kanton Središnja Bosna

**MINISTARSTVO POLJOPRIVREDE,**

**VODOPRIVREDE I ŠUMARSTVA**

**PROGRAM I KRITERIJI UTROŠKA SREDSTAVA KONCESIONIH NAKNADA ZA 2021. GODINU**

TRAVNIK, april 2021. godine

1. **ZAKONSKI OSNOV ZA DONOŠENJE PROGRAMA UTROŠKA SREDSTAVA KONCESIONIH NAKNADA ZA 2021. GODINU**

Zakonski osnov za donošenje Programa utroška sredstava koncesionih naknada za 2021. godinu je sadržan u: Zakon o koncesijama SBK („Službene novine SBK“, br. 8/2009, 9/2015, 6/2016.), Zakon o vodama FBIH (,,Službene novine FBIH“, br. 70/06), članu 49. Zakona o vodama ( „Službene novine SBK“, br. 11/2009 ), Zakonom o izvršenju Budžeta za 2021. („Službene novine SBK“, br. 1/2021) kojim je utvrđeno da će se navedena sredstava koristiti u skladu sa programom utroška kojeg donosi Vlada Kantona.

U vezi sa navedenim, Ministarstvo poljoprivrede, vodoprivrede i šumarstva (u daljnjem tekstu: Ministarstvo) je izradilo prijedlog Programa utroška sredstava koncesionih naknada za 2021. godinu ( u daljnjem tekstu: Program).

1. **OBIM PLANIRANIH ULAGANJA I NAČIN REALIZACIJE**

**CILJEVI I PREDMET PROGRAMA**

Ciljevi i predmet ovog programa je realizacija poslova i zadataka Ministarstva poljoprivrede,vodoprivrede i šumarstva u pogledu organizovanja upravljanja vodama propisano Zakonom o vodama SBK („Službene novine SBK“, br. 11/2009) član 52. u vezi korištenja prihoda.

**SREDSTVA ZA REALIZACIJU PROGRAMA**

Budžetom Srednjobosanskog kantona za 2021. godinu u razdjelu 19, budžetska organizacija 19010001, potrošačka jedinica, pozicija namjenska sredstva izvor 30- koncesione naknade, planirano je sufinansiranje i finansiranje projekata iz sredstava Prihodi od koncesionih naknada i to:

Transfer jedinicama lokalne uprave- nižim nivoima vlasti- ekonomski kod 6141 subanalitički kod JAL002 u iznosu od **200.000,00 KM** (Interventna sredstva)

Subvencija javnim preduzećima- poticaj vodoprivredi- ekonomski kod 6144 subanalitički kod JAO008 u iznosu od **120.000,00 KM** (Interventna sredstva)

Tekući transferi pojedincima- poticaj vodoprivredi- ekonomski kod 6142 subanalitički kod JAM008 u iznosu od **40.000,00 KM** (Interventna sredstva)

Tekući transferi neprofitnim organizacijama- poticaj vodoprivredi- ekonomski kod 6143 subanalitički kod JAN008 u iznosu od **40.000,00 KM** (Interventna sredstva)

Ugovorene i posebne usluge ekonomski kod 6139 subanalitički kod …… u iznosu od **53.712,47 KM**

**IZVORI SREDSTAVA**

1. Sredstva za realizaciju ostvaruju se u Budžetu po osnovu naplate koncesionih naknada za dodjeljene koncesije na vodama na području SBK, koja pripada Ministarstvu poljoprivrede, vodoprivrede i šumarstva.- Shodno Zakonu o koncesijama (“Službene novine SBK”, broj: 8/2009, 6/2016, 9/2015.) regulisan je način naplate i način raspodjele prihoda ostvarenim po naplati koncesionih naknada i to 60% sredstava se prebacuje na račun općine, a 40% na račun Kantona. Dakle, ovaj Program utroška sredstava- prihode koja po navedenoj raspodjeli ostaju Kantonu (pripadajući dio sredstava od naplate koncesionih naknada odnosno prihoda Kantona) a isti se troši po programu resernog Ministarstva koji odobri Vlada SBK, a u skladu sa Zakonom o izvršenju Budžeta SBK za 2021. godinu ( Sl. Novine SBK broj: 1/2021 član 35. stav 4. i član 40. istog zakona.) Programa iz člana 1. ove odluke predviđena su u 19. razdjelu Budžeta Srednjobosanskog kantona za 2021. godinu („Službene novine SBK“, broj 1/21).
2. Sredstva ovog programa dodjeljuju se korisnicima sredstava za projekte izpoglavlja-korištenje prihoda. Ovog programa kao nepovratna (grant) sredstva i to najmanje 80% sredstava na zahtjev, kao interventna sredstava, a ostala sredstava preko javnog konkursa, a u skladu sa ovim programom ili u skladu sa dopunom plana javnih nabavci u realizaciji ugovornih usluge.

Budžetom SBK za 2021. (Službene novine broj 1/2021) u razdjelu 19, budžetska organizacija 01, potrošačka jedinica 0001, ekonomski kod 721112, pozicija Prihodi od davanja prava na eksploataciju prirodnih resursa- vrsta prihoda namjenska sredstva—planirana su na bazi akumuliranih neutrošenih sredstava po ovom osnovu iz ranijih perioda u iznosu od 227.590,47 KM i očekivanog procijenjenog prihoda po istom osnovu za 2021. godinu u iznosu od 226.131,00 KM, što ukupno iznosi **453.712,47 KM.**

**KORIŠTENJE PRIHODA**

Sredstva iz ovog programa se raspoređuju za sufinansiranje I finansiranje objekata kako slijedi:

1. Izrada projektno- tehničke dokumentacije za izgradnju ili održavanje i to: zaštitnih vodnih objekti i vodnih objekata za odvodnjavanje i vodnih objekata za iskorištavanje voda,
2. Izgradnje vodnih objekata i to:zaštitnih vodnih objekata,vodnih objekata za odvodnjavanje i vodnih objekata za iskorištavanje voda na području Kantona,
3. Održavanje vodnih objekata i to : zaštitnih vodnih objekata, vodnih objekata za odvodnjavanje i vodnih objekata za iskorištavanje voda na području Kantona,
4. Izgradnja/sanacija javne lokalne putne infrastrukture u funkciji korištenja potencijalnog predmeta koncesije,
5. Revitalizacija izvorišta i toka voda koji su dati ili se mogu dati u koncesiju,
6. Realizacija projekata ekološke zaštite flore i faune na i u predmetima koncesije u cilju ublažavanja negativnih posljedica nad predmetom koncesije izdavanjem koncesije,
7. Izrada studija o ekonomskoj opravdanosti dodjele koncesije,
8. Finansiranje troškova izdavanja koncesije,
9. Edukatino-promocione aktivnosti po planu edukacija i promocionih djelatnosti za period.

**KRITERIJI ZA VREDNOVANJE PONUDA**

Ovim Programom su utvrđeni su kriteriji za dodjelu sredstava opredijeljenih za razvoj vodne infrastrukture, prema kojima se utvrđena visina pripadajućeg iznosa sredstava u cilju finansiranja ili sufinansiranja prijavljenih projekata a sve u cilju transparentne raspodjele istih.

Pri razmatranju projekata podnesenih iz oblasti vodoprivrede iskazanih u članu 2. alineja 3 sufinansiranje projekata, vrednovati će se:

1. kvalitet projekta;
2. vrijednost projekta;
3. stepen samofinansiranja;
4. nova istraživanja;
5. stepen zaštite okoliša;
6. povećanje zaposlenosti;
7. potvrdu mjerodavne institucije o izmirenim poreskim obavezama i doprinosima ili sporazum sa nadležnom institucijom;
8. potvrda nadležne institucije o izmirenim vodnim i koncesionim naknadama
9. ID- poreski broj;
10. Broj aktivnog bankovnog računa- orginal potvrda banke računa.

Na bazi navedenih kriterija izvršit će se bodovanje.

**PRAVO NA PODNOŠENJE PONUDA**

Pravo na podnošenje projekata na osnovu objavljenog javnog konkursa iz oblasti vodoprivrede, te ostalih poslova i zadataka, imaju subjekti sa područja SBK i to:

1. Jedinice lokalne samouprave i mjesne zajednice koji će projekat realizovati na području Kantona;
2. Javna preduzeća.
3. Neprofitne organizacije,
4. Fizička lica.

**POSTUPAK**

Ministarstvo će za ugovorene i posebne usluge provoditi po Zakonu o Javnim nabavkama. Ministarstvo je dužno raspisati Javni poziv za dodjelu sredstava JLS odnosno nižim nivoima vlasti, javnim preduzećima, neprofitnim organizacijama koristeći Smjernice o minimalnim standardima dodjele budžetskih sredstava putem transfera i subvencija („Službene novine Federacije BiH“, broj: 15/18), u mjeri u kojoj je primjenjivo, kako je to utvrđenu u skladu („Službene novine SBK“). Javni poziv će, u skladu sa tačkom 23. Smjernica o minimalnim standardima dodjele budžetskih sredstava putem transfera i subvencija u Federaciji Bosne i Hercegovine („Službene novine FBiH“, broj: 15/18), sadržavati pisane kriterije na osnovu kojih će se izvršiti odabir kandidovanih projekata, sve u cilju efikasne, ekonomične i efektivne upotrebe namjenskih sredstava.

Obrazac za prijavu programa ili projekata biće sastavni dio Javnog poziva i isti će obavezno sadržavati procjenu efekata učinka koji se postižu realizacijom istih. JLS odnosno niži nivoi vlasti, javna preduzeća, neprofitne organizacije kao korisnici sredstava biće u obavezi da po realizaciji odobrenog projekta utvrde procjenu efekata koji su postignuti utrošenim sredstvima transfera, a od kojih će zavisiti visina i namjena sredstava koja se planira za narednu godinu te ujedno sačine i izvještaj o namjenskom utrošku sredstava a shodno prezentiranom projektu.

**IMENOVANJE I ZADACI KOMISIJE**

Ministarstvo je dužno imenovati Komisiju za utvrđivanje Javnog poziva, kojim će biti propisani uvjeti i mjerljivi kriteriji za kandidovanje projekata, sa ciljem povećanja efikasnosti utroška namjenskih sredstava, odnosno za vrednovanje, rangiranje i odabir projekata u okviru ukupno opredijeljenih sredstava za svaku JLS, javna preduzeća i neprofitne organizacije, a po ovom Programu.

1. Komsija za razmatranje projekata primljenih na osnovu javnog konkursa, vrednovanje primljenih projekata i sastavljanje prijedloga odluke o dodjeli sredstava (u daljnjem tekstu: komisija) osniva ministar Ministarstva poljoprivrede, vodoprivrede i šumarstva;
2. Komisija je dužna dati zadatak obaviti u roku koji nije duži od 20 dana od dana zatvaranja konkursa;
3. Komisija podnosi ministru izvještaj o svom radu, s prijedlogom odluke o dodjeli sredstava;
4. Prijedlog komisije iz stava (3) ovog člana ministar upućuje Vladi Kantona koja donosi odluku o dodjeli sredstava;
5. Za sredstva koja se dodjeljuju na zahtjev korisnika kao interventna sredstva, Komsija će razmotriti zahtjev te, ako zahtjev ocijeni opravdanim, uputiti Vladi Kantona prijedlog odluke o dodjeli sredstava;
6. S korisnicima, prema odluci Vlade Kantona iz stavova (4) i (5) ovog člana, Ministarstvo poljoprivrede, vodoprivrede i šumarstva, sklapa ugovor.

**NADZOR**

1. Nadzor i provjeru korisnika namjenskog korištenja sredstava provodit će Komisija za nadzor, koju osniva ministar Ministarstva poljoprivrede, vodoprivrede i šumarstva.
2. Ako se utvrdi da je korisnik sredstava nenamjenski utrošio sredstva, korisnik sredstava je dužan cjelokupna doznačena sredstva vratiti na račun Vlade Kantona u roku od 30 dana od dana kada je Ministarstvo poljoprivrede, vodoprivrede i šumarstva to od njega zatražilo pisanim putem. U suprotnom, protiv korisnika sredstaVa koji nije opravdao doznačena sredstva pokrenut će se postupak pred nadležnim orgaima.
3. Ako korisnik sredstava nije utrošio cjelokupni iznos doznačenih sredstava za ostavrenje odobrenog projekta, dužan je obaviti povrat neutrošenih sredstava uplatom tih sredstaca na račun Vlade Kantona u roku od 30 dana od dana završetka projekta, uz obrazloženje.

Ministarstvo može vršiti preraspodjelu planiranih sredstava između pojedinih projekata u okviru ukupno planiranih sredstava između pojedinih projekata u okviru ukupno planiranih sredstava za pojedinu JLS ILI javna preduzeća , ukoliko se za to ukaže opravdana potreba.

Ministarstvo se obavezuje da sa svim JLS Kantona ili javnim preduzećem, neprofitnim organizacijama, zaključi sporazum, kojim će biti regulisane međusobne obaveze i način realizacije odobrenih projekata. Nosilac aktivnosti provođenja tenderskih postupaka biće JLS, javno preduzeće i neprofitne organizacije, kojima su dodjeljena sredstva.

**REKAPITULACIJA:**

|  |  |  |  |
| --- | --- | --- | --- |
| **Red. br.** | | **NAZIV** | **Planirano (KM)** |
| 1. | | **TRANSFERI JEDINICIMA LOKALNE UPRAVE** | **200.000,00 KM** |
| 2. | | **TRANSFERI JAVNIM PREDUZEĆIMA** | **120.000,00 KM** |
| 3. | **TRANSFERI NEPROFITNIM ORGANIZACIJAMA** | | **40.000,00 KM** |
| 4. | **UGOVORENE I POSEBNE USLUGE** | | **53.712,47 KM** |
| 5. | **TRANSFERI POJEDINCIMA** | | **40.000,00 KM** |
| **UKUPNO:** | | | **453.712,47 KM** |